钦定古今图书集成/明伦汇编/交谊典/第055卷 > 《月会疏》李流芳
## 钦定古今图书集成/明伦汇编/交谊典/第055卷 > 《月会疏》李流芳

往见忍公“月会”之语，心窃善之，以为《行苇》伐木之谊，
备见于此，意欲仿而行之。湖上兄弟，参辰相间，虽在
五百里外，而气类之感，天涯比邻，闻声相思，酹酒如
对。且喜今年余来湖上，夏秋之交，两与兹会。饮食衎
衎，言笑晏晏，觌面之得，深于所期。会余留连山中，荏苒冬令。浃旬以来，良晤疏旷。言念玆会，亦复届期。诸
“君里闬之集，来往无时。而余萍海之踪，交臂可惜。与
为别后无益之思，何如？只今相对之乐，干糇以愆。虽
非所任，伊蒲之供，我亦能设。是用暂假名山之灵，权
为一日之主。若溷乃公于城市之内，我实不堪。将置
公等于泉石之间，定复不恶。”已从孟阳乞斗酒，命平
头治蔬蔌。期以廿有三日，会于灵鹫之祇园精舍。便
当襆被而来，且为卜夜之举。“莲峰红叶，尚未随风；岣
嵝清音，真堪送日。人地相得，自昔为难。便可写之丹
青，传之歌咏，用作千古美谈，岂徒一时胜事而已？其
不至，与后至之罚，一如《会中律令》，余不敢干。”